1. **מחלוקת רבינו תם ורבינו אליהו**

**דברים פרק ו'**

וקשרתם לאות על ידך והיו לטטפת בין עיניך.

**מנחות דף ל"ה**

אמר שמואל: תפילין מאימתי מברך עליהן? משעת הנחתן. איני? והא אמר רב יהודה אמר שמואל: כל המצות כולן מברך עליהן עובר לעשייתן! אביי ורבא דאמרי תרוייהו: משעת הנחה ועד שעת קשירה.

**תוס' מנחות ל"ה**

מכאן היה מדקדק רבינו אליהו שצריך אדם לקשר תפילין בכל יום

ור"ת מפרש דאין צריך ומביא ראיה מהא דאמרינן בפ"ק דחולין דצריך אדם שילמוד ג' דברים כתב שחיטה ומילה ורב יהודה אמר אף קשר של תפילין וברכת חתנים וציצית ואידך הני שכיחן פי' וצריך ללומדן לפי שתמיד צריך להן ואי בעי למקשר קשר של תפילין בכל יום איכא דשכיחא טפי

ומיהו בקונטרס פי' שם איפכא הני שכיחן קשר של תפילין וברכת חתנים וציצית ואין צריכין ללמוד שמנעוריו בקי בהן וכמו שפירשתי נראה דאדרבה כתב ושחיטה שכיחי טפי מכולהו

ועוד מדקדק ר"ת דהך קשירה לאו ממש היא מהא דחשיב בריש פ' בתרא דעירובין קשר של תפילין קשר של קיימא ואם היה צריך להתיר ולקשור בכל יום אם כן לא הוי של קיימא ומשעת הנחה עד קשירה דהכא מפרש ר"ת דהך קשירה היינו ההדוק שמהדקו ומצמצמו בראשו

ומסתברא כדברי ר"ת בתפילין של ראש וכדברי רבינו אליהו בתפילין של יד דכתיב בשל יד וקשרתם לאות על ידך דמשמע דכל שעה שמניח צריך לקשירה

חוזרני לומר דתפילין של יד נמי לא בעו קשירה בכל יום

**מרדכי חולין**

ור"ת החזיק דבריו והביא ראיה מפ' המוצא תפילין דאין צריך לעשות הקשר בכל יום מדחזינן התם דאסור לקושרם בשבת אפי' הוי קשר של קיימא ואי מתירן בחול לא הוי קשר של קיימא ושרי אלא ש"מ דאין צריך לקושרם בכל יום מיהו נ"ל דראיית ר"ת אינה ראיה דאע"ג דלאו קשר הוא אסור לקושרו בשבת דרחמנא קרייה קשר

1. **קשר של קיימא בתפילין**

**נפש הרב**

עי' תשו' אבני נזר או"ח סימן קפ"ג השואל תפילין מחבירו ומתקן את הקשר של ראש לפי גודל ראשו ובשעת מעשה דעתו להחזיר את הקשר לקדמותו תיכף ומיד לאחר שיגמור את תפילתו דאינו יוצא בכה"ג י"ח מצוות תפילין דלהכשר התפילין הלא בעינן קשר של קיימא ובדעתו להתיר את הקשר החדש שעשה זה עתה בו ביום ממש פשיטא דזה לא מיקרי של קיימא

ורבנו אמר דבפשוטו נראה דאין דבריהם נכונים בזה דנראה דב' הלכות יש בדין של קיימא בנוגע לקושר א' דבעינן שתהא צורת הקשר של קיימא ופרט זה מדיני קשר דכל התורה כולה הוא אשר לפיכך נוהג דבר זה אף בקשר של תפילין נולפי המנהג אף בסנדל של חליצה ובזה הוא דפליגי ר"י ורבנן בעניבה אם דינה כקשר של קיימא אן לא כלומר אם צורתה כצורת קשר של קיימא או לא ועוד דין שני יש במלאכת קושר דשבת הנלמד מקרא דמלאכת מחשבת דכל שאין הקשר עשוי להתקיים לזמן מרובה אינו בכלל של קיימא אך נראה

פשוט דדם אינו שייך כלל לדין קשר דכל התורה כולה תפילין ופשיטא דאינו שייך לקשר שברצועות של הסנדל של חליצה ואתי שפיר מנהג העולם שמתקנים את הקשר שבתפילה של ראש רק על שעה קלה ותיכף מתירים אותו דאף דמבואר בסוף ערובין דבעינן לתפילין שיהא הקשר של קיימא היינו דוקא בצורתו אך פשיטא דא"צ שתהא דעתו להניחו לזמן מרובה

1. **מקום התפילין של יד על הזרוע**

**מנחות דף ל"ז**

תנא דבי מנשה: על ידך – זו קיבורת,

**שלחן ערוך סימן כ"ז**

מקום הנחתן של יד בזרוע שמאל בבשר התפוח שבעצם שבין הקובד"ו ובית השחי, ויטה התפלה מעט לצד הגוף בענין שכשיכוף זרועו למטה יהיו כנגד לבו, ונמצא מקיים והיו הדברים האלה על לבבך הגה: וצריך להניח בראש העצם הסמוך לקובד"ו אבל לא בחצי העצם שסמוך לשחי.

**משנה ברורה סק"ד**

אין ר"ל ראש העצם ממש דהתם עדיין נמוך הבשר ועד שיתחיל להיות גבוהאין מקום תפילין דאין ע"ז שם קיבורת אלא ר"ל בגובה הבשר שבעצם ולא בא הרמ"א בזה לחדש שום דבר רק במה שסיים אבל לא בחצי העצם שסמוך לשחי ור"לאף שיש גם שם עדיין מקצת בשר תפוח וגם דעת המחבר הוא כן דדוקא מחצי העצם ולמטה כדמוכח בסעיף ז'

והגר"א בביאורו הסכים לדינא דכל מקום הקיבורת כשר להניח בו תפילין

ועכ"פלמטה ממקום הקיבורת פסול לכו"ע

**ע"כ נכון למנוע מלהניח תפילין גדולים כי ע"פ הרוב מצוי בתפילין גדולים שסוף הקציצה מונחת למטה ממקום הקיבורת אם לא שיקשרם לכתחלה בחצי העצם העליון וגם זה לא נכון להקל לכתחילה בזה אחרי דדעת המחבר ורמ"א להחמיר בזה. אך אם אין לו כ"א תפילין גדולים טוב יותר שיקשרם בחצי העצם העליון במקום שנמצא עדיין בשר התפוח** ויצא בזה עכ"פ דעת הגר"א וש"פ ממה שיהיו מונחים למטה ממקום הקיבורת ולא יצא בזה אליבא דכו"ע וגם הברכה יהיה לבטלה:

1. **הרצועה והקשר צד הלב או לצד החוץ**

סעיף ב'

 המנהג הנכון שיהא היו"ד של קשר תפלה של יד לצד הלבוהתפלה עליו לצד חוץ יש ליזהר שלא תזוזיו"ד של הקשר מהתפלה.

**ביאור הלכה**

עיין בב"י בשם מהר"י ב"ח דמשמע מדבריו דרק עשיית הקשר והיו"ד אשר בו צריך שיהיה דוקא למטה מהתפלה לצד הלב אבל כניסת הרצועה תוך כפל הקשר תבא למעלה מהתפלה והוא הנכון

אבל בד"מ משמע שיותר טוב כהמנהג שנוהגין שגם תחיבת הרצועה בתוך הקשר והכפל יהיה לימינו שהוא לצד הלב

והנה מלשון השו"ע לכאורה משמע דסובר כמהריב"ח מדכתב שיהא היו"ד של קשר וכו' משמע דמקום שתוחב הרצועה בכפל איננו לצד הלב כ"א לצד חוץ אבל יש לדחות דכונתו רק למעט שלא נעשה כשיטת בעל המאור המובא בב"י שיהא התפלה של יד לצד הלב והקשר לצד חוץ אבל בזה רשות בידו לעשות כמה שירצה.

ואע"פ שהעדפנו את המנהג של הד"מ מ"מ הנוהג כמהריב"ח אין למחות בידו כי יש לו על מי לסמוך גם ע"י מנהגו טוב שלא יזיז היו"ד לעולם מהבית משא"כ לפי מה שאנו נוהגין כהד"מ צריך בכל עת שמירה לזה

**סעיף ג'**

המנהג הנכון לתקן שהמעברתא שבה הרצועה עוברת תהא מונחת לצד הכתף והקציצה לצד היד.

**ביאור הלכה**

ובכל זה מי שהוא איטר ואין לו רק תפילין של אינו איטר או להיפך יוכל להפך להניח הקציצה לצד הכתף והמעברתא לצד היד כ"כ בתשו' שבו"י ובארה"ח כי זה בודאי טוב יותר ממה שיניח כך ויהיה התפילין סמוך ללב ויהיה קשר היו"ד חוצה לה וכמו שכתב הגר"א שהסעיף ב' אף שכתב בשו"ע בשם מנהג דינא דגמרא הוא לפי' הגאונים

ועיין בח"א אות י"ג דלא הזכיר שם עצה זו דשבו"י והוא כתב שם דטוב אם יכול להוציא הרצועה ולהכניסה מצד אחר כדי שתהיה היו"ד סמוך ללב אע"פ שאינו יכול להפוך הקשר של היו"ד שתהיה פניה לצד הבית ועכ"פ לא יתבטל ממצות תפילין עבור זה ויניחם כך ע"ש ור"ל אף דיהיה קשר היו"ד לצד חוץ והתפילין לצד הלב